Да пары бацькам, як дапоўніла аднакласніца Лены Каця Цівунчык, былі іх сваякі, людзі паважаныя ў наваколлі. Яны ніколі не спадзяваліся на “манну нябесную”. Так, брат Івана Фадзей, дзядзя Максіма Танка, вырашыўшы прыдбаць зямлі і завесці ўласную гаспадарку, адправіўся на заробкі ў Аргенціну. Кім ён там толькі не рабіў?! Працаваў у Буэнас-Айрэсе таксістам, на аўтазаводскім канвееры, аб’язджаў скакуноў. Дадому вяртаўся з грашыма, аднак тут распачалася рэвалюцыя і ўсе зберажэнні “ляснулі”. Так ён і застаўся жыць на бацькоўскім хутары…